इस समन्वयात्मक धार्मक भावना कोला प्रेरत होइयै गै महाराजा रणवीर सिंह ने जम्मू शैह्‌रै च श्री रघुनात मन्दर दी विशाल योजना गी सिरै चाढ़ेआ होग। एह् मन्दर नेकें धार्मक विशवासें दे समन्वय दा इक आदर्श केन्दर ऐ। इयां गै पुरम्ण्डल, उत्तरबैह्‌नी कांगड़ा, पालमपुर, ज्वाला जी, चम्बा बगैरा थाह्‌रें च भिन्न-भिन्न मन्दर ते देवस्थान बी इस भावना दी गवाही दिन्दे न। इस्सै करी डुग्गर दी धरती देवतें दी क्रीड़ा-स्थली ख्वांदी ऐ।